HBO Max

HBO Max er en amerikansk videostrømmetjeneste som eies av Warner Bros. Discovery. Tjenesten ble lansert i USA 27. mai 2020, og ble i 2021 bygget ut til en internasjonal videostrømmetjeneste. I Norge ble tjenesten tilgjengelig 26. oktober 2021. 

HBO Max er bygget opp rundt innhold fra betal-tv-kanalen HBO, men er også et nav for Warner Bros. film- og tv-innhold. Tjenesten tilbyr egenproduksjon og arkivinnhold fra HBO og Warner Bros., i tillegg til lisensiert innhold fra eksterne produsenter og distributører. 

Ifølge AT&T hadde HBO Max 12,6 millioner aktive abonnenter tidlig i desember 2020. I slutten av september hadde tjenesten 28,7 millioner betalende abonnenter. Dette tallet omfatter alle abonnenter på betal-tv-kanalen HBO, som har tilgang til HBO Max, mens som ennå ikke har aktivert den.

Fra lanseringen våren 2020 var HBO Max kun tilgjengelig i USA, men tjenesten ble i 2021 gradvis tilgjengelig over store deler av verden. Blant annet kom den til Norge og Norden i oktober 2021, og erstattet da HBO Nordic.

Referanser

Eksterne lenker 
 

Strømmetjenester
Max